—

Rozpočtové riadky, ku ktorým sa schvaľuje príslušná poznámka k rozpočtu predložená v návrhu rozpočtu zmenenom opravným listom s týmito zmenami. Rozpočtový riadok Názov 04 03 02 01 Progress – podpora vývoja, vykonávania, monitorovania a hodnotenia politiky Únie v oblasti zamestnanosti a sociálnej oblasti, ako aj právnych predpisov týkajúcich sa pracovných podmienok Zmeniť text takto: – podporovať tvorbu pracovných miest, zamestnanosť mladých ľudí a bojovať proti chudobe podporou väčšej sociálnej konvergencie prostredníctvom projektu Sociálna značka dôstojných pracovných miest z hľadiska stabilných zamestnaneckých a sociálnych práv, podpory prijateľného zamestnávania mladých ľudí a boja proti chudobe presadzovaním sociálnej konvergencie . 08 02 03 01 Zlepšenie podmienok celoživotného zdravia a blahobytu Zmeniť text takto: Táto činnosť je zameraná na celoživotné zdravie a blahobyt pre všetkých, vysoko kvalitné a hospodársky udržateľné systémy zdravotnej starostlivosti, v ktorých je zdravotná starostlivosť viac personalizovaná, a tým aj účinnejšia, ako aj na príležitosti vytvárania nových pracovných miest a rast v odvetví zdravotníctva a s ním súvisiacich odvetviach. V tomto smere sa činnosti zamerajú na účinnú podporu zdravia a prevenciu chorôb (napr. pochopenie rozhodujúcich faktorov zdravia, vytváranie lepších preventívnych vakcín). Osobitná pozornosť bude venovaná rodovým a vekovým charakteristikám zdravia. Okrem toho sa bude klásť dôraz na riadenie, liečbu a vyliečenie ochorení (najmä liekmi, ktoré sú väčšmi personalizované), vrátane boja proti rakovine , zdravotného postihnutia a obmedzenej funkčnosti (napr. prenosom poznatkov do klinickej praxe a inovačných akcií uplatniteľných na rôznych úrovniach, lepším využitím údajov o zdraví, nezávislého života a života s pomocou). Okrem toho sa vyvinie úsilie na zlepšenie rozhodovacieho procesu pri prevencii a liečbe, na určenie a podporu šírenia osvedčených postupov v sektore zdravotnej starostlivosti a na podporu integrovanej starostlivosti a rozsiahleho využívania technických, organizačných a sociálnych inovácií, vďaka ktorým najmä staršie osoby či osoby so zdravotným postihnutím budú môcť zostať aktívne a nezávislé. Napokon sa pri vykonávaní činností bude uplatňovať prístup citlivý z rodového hľadiska, v rámci ktorého sa okrem iného uzná pozícia žien v odvetví formálnej i neformálnej zdravotnej starostlivosti. 08 02 03 03 Zabezpečenie prechodu k spoľahlivému, udržateľnému a konkurencieschopnému energetickému systému Doplniť tento text: Pozornosť sa venuje pomoci pri odstraňovaní rozdielov v oblasti výskumu a inovácií v Európe bez toho, aby boli ohrozené kritériá excelentnosti. 08 02 08 Nástroj pre MSP Zmeniť text takto: V súlade s článkom 15 ods. 3 nariadenia o rozpočtových pravidlách sú pre tento rozpočtový článok k dispozícii viazané rozpočtové prostriedky vo výške 72 000 000 EUR v nadväznosti na zrušenia viazanosti uskutočnené v roku 2018 v dôsledku celkového alebo čiastočného nevykonania výskumných projektov. 09 04 02 01 Vedúce postavenie v informačných a komunikačných technológiách Doplniť tento text: Toto by mohlo zahŕňať ďalšie výskumné práce v oblasti vývoja európskych internetových vyhľadávačov. 09 04 03 02 Podpora inkluzívnych, inovačných a reflexívnych európskych spoločností Zmeniť text takto: Cieľom druhej výzvy je „prispievať k pochopeniu európskej intelektuálnej základne a kultúrneho dedičstva: jej histórie a mnohých európskych i mimoeurópskych vplyvov, a tým získať inšpiráciu pre náš dnešný život“, ako aj uľahčovať prístup k tomuto kultúrnemu dedičstvu a jeho využívanie vrátane budúceho cloudu pre európske kultúrne dedičstvo . 32 04 03 01 Zabezpečenie prechodu k spoľahlivému, udržateľnému a konkurencieschopnému energetickému systému Doplniť tento text: Pozornosť sa venuje pomoci pri odstraňovaní rozdielov v oblasti výskumu a inovácií v Európe bez toho, aby boli ohrozené kritériá excelentnosti. 32 02 77 12 Prípravná akcia — Vytvorenie komplexnej podpory pre transformujúce sa uhoľné regióny a regióny s veľkými emisiami uhlíka Doplniť tento text: — zriadenie tímu naprieč GR na účely a) identifikácie oblastí možných synergií politík/programov Únie s cieľom zaručiť najúčinnejšiu finančnú a politickú podporu po roku 2020, b) pomoci regiónom (celoštátnym a miestnym orgánom) s vypracovaním udržateľných stratégií prechodu tým, že sa budú poskytovať cielenejšie nástroje na výmeny najlepších postupov medzi regiónmi, a to vrátane komplexných plánov zameraných na nízkouhlíkovú reindustrializáciu; — zmenu zamerania existujúcich fór zúčastnených strán vrátane sociálneho dialógu a dialógu s občianskou spoločnosťou vo všeobecnosti na diskusiu o vytvorení spravodlivej transformácie a hospodárskych stratégií; — poskytnutie dodatočnej finančnej podpory nad rámec existujúcich systémov financovania bez toho, aby sa prerozdeľovali prostriedky z iných programov, na vytvorenie regionálnych/miestnych plánov spravodlivej transformácie na uhlíkovú neutralitu EÚ do roku 2050 v najpostihnutejších regiónoch a komunitách. Z dodatočných prostriedkov by sa mali podporovať aj existujúce alebo budúce územné/komunitné projekty, ktoré sú založené na účasti dotknutých pracovníkov a komunít prostredníctvom konzultácií a posilnením postavenia; — posilniť platformu pre uhoľné regióny prechádzajúce transformáciou a jej sekretariát (zriadenú na základe prípravnej akcie v roku 2018 a naďalej uskutočňovanú v roku 2019) s cieľom dosiahnuť klimatické ciele EÚ a splniť záväzky EÚ v rámci Parížskej dohody a zároveň zaistiť spravodlivú energetickú transformáciu, pri ktorej sa nezabudne na uhoľné regióny, poskytnutím väčšieho rozpočtu v roku 2020 a rozšírením rozsahu činnosti o: — ďalšiu technickú pomoc a vytváranie kapacít v uhoľných regiónoch a regiónoch EÚ s veľkými emisiami uhlíka v oblastiach ako príprava stratégie, vytvorenie projektu, financovanie projektu a stimulácia súkromných investícií (v marci 2019 sa na iniciatíve EÚ zúčastnilo 20 pilotných regiónov v porovnaní so štyrmi regiónmi v roku 2017); — spoluprácu s členmi a pozorovateľmi Energetického spoločenstva na tému „uhoľné regióny prechádzajúce transformáciou“ prostredníctvom organizovania regionálnych kontaktov v rámci spolupráce s medzinárodnými finančnými inštitúciami a medzinárodnými partnermi; — rozvoj sociálneho rozmeru Platformy pre uhoľné regióny prechádzajúce transformáciou pri využití najlepších postupov sociálnej inovácie: získavanie nových zručností a zvyšovanie úrovne zručností pracovníkov, ako aj programy pre mladých ľudí a pre baníkov na dôchodku. 34 02 01 Znižovanie emisií skleníkových plynov v Únii Doplniť tento text: Pokiaľ ide o integrované projekty, zohľadní sa distribučný prvok pri výbere projektov na uľahčenie geografickej rovnováhy. Toto má len orientačný charakter a neznamená to, že členský štát má zabezpečené finančné prostriedky či pridelené prostriedky. 34 02 02 Zvyšovanie odolnosti Únie proti zmene klímy Doplniť tento text: Pokiaľ ide o integrované projekty, zohľadní sa distribučný prvok pri výbere projektov na uľahčenie geografickej rovnováhy. Toto má len orientačný charakter a neznamená to, že členský štát má zabezpečené finančné prostriedky či pridelené prostriedky. 34 02 03 Lepšie riadenie a informovanie v oblasti klímy na všetkých úrovniach Doplniť tento text: Pokiaľ ide o integrované projekty, zohľadní sa distribučný prvok pri výbere projektov na uľahčenie geografickej rovnováhy. Toto má len orientačný charakter a neznamená to, že členský štát má zabezpečené finančné prostriedky či pridelené prostriedky.